title: Palencia
text: Palencia ye una ciudat castellanoleyonesa capital d'a provincia d'o mesmo nombre, situata en a Tierra de Campos a o canto d'o río Carrión. A suya población ye de 82.286 habitants (2007), en una superficie de 94,95 km².
  
  Historia 
  Ya existiba en a II Edat d'o Fierro con o nombre de Pallantia, una d'as ciudatz d'os antigos vacceus.
  
  Toponimia 
  En una versión d'a "Cronica de Sant Chuan d'a Penya" s'escribe Palentia, talment latinizato:
  
  O toponimo romance Palencia se remonta facilment a una forma Pallantia, que ye documentata en tiempos d'os romanos (y os pueblos prerromanos) en territorio d'os antigos vacceus. Tamién i heba atra Pallantia, (l'actual Palenzuela) en o territorio d'os arevacos, pueblo que en o suyo orichen podió estar una branca occidental d'os vacceus (a l'egual que Arghill en Escocia provién de Ore-Ghaedil "gaels de l'este", are-vaco podría tener una segmentación pareixita).
  
  O toponimo prerromano Pallantia se puet interpretar dende o indoeuropeu, pero pa bell autor ye un toponimo anterior a la entrata d'os celtas (toponimo sorotaptico) u a la formación d'as luengas celtas. Pa belatros representaría un toponimo celta anterior a la fixación d'a regla fonetica consistent en a perduga d'a P- inicial indoeuropea. Este problema d'interpretación ye o mesmo que o problema d'a clasificación de l'antiga luenga lusitanica prerromana.
  
  Localidaz d'a provincia de Palencia